 Dịka ya bụ mmiri zochaara ma gbachaa nala Nigeria nebe o metụtàra nhọpụta ọchịchị onyeisi ala na nke ndị ụlọ omebe iwu etiti ala anyị, bụ nke weere ọnọdụ ụbọchị Satọdee, onyeisi ala bụ Maazị Muhammadụ Buharị nke otu ndọrọ-ndọrọ All Progressive Grand Alliance APC etutela ùgò ịchị nke ugboro abụọ ya dịka onyeisi ala.  Nke a bụ nke e mere ka a mara site nọnụ onyeisi oche òtù ahụ na-ahụ maka nchịkọba nhọpụta ọchịchị nala anyị, bụ ụlọ ọrụ Independent National Electoral Commission INEC, ọkammụta Yakubu Mahmood, nokwu ya nAbụja, dịka ọ kpọpụtara mpụtara ikpe azụ nke nhọpụta ahụ ụbọchị Wednesday.Ọkammụta Mahmood mere ka a mara na onyeisi ala Buharị nwètara mmeri ahụ site ninweta ntụli aka dị ndè iri na ise, otu narị puku na iri iteghete na otù, narị asatọ na iri anọ na asaa, 15,191,847 nime ntụli aka niile e nwetara na nhọpụta ahụ, nke dị ndè iri abụọ na asaa, narị puku atọ na iri abụọ na anọ, narị ire na iri asatọ na atọ 27,324,583, ebe nwa amadi ahụ jiri aha otu ndọrọ-ndọrọ ọchịchị Peoples Democratic Party PDP, bụ maazị Atiku Abụbakar gbàrà onye nke abụọ, site ninweta ntụli aka dị ndè iri na otu, narị puku narị abụọ na iri ise na ise, narị iteghete na iri asaa na asatọ 11, 255,978.O kwuru na na-agbanyeghị na ọ bụ eziokwu na Buharị enwetachaghị nkwàdo zuru òkè na steeti Anambra na steeti Enugu, na o nwetazùrù ihe ruru paseenti iri abụọ na ise na steeti iri atọ na anọ ndị ọzọ dị nala anyị, tinyere Federal Capital Territory FCT, nke gosiri na nwetàzuru ihe a chọrọ, dịka o siri dị nakwụkwọ iwu na-achị ala anyị.Onyeisi ala Buharị, bụ onye gbara ahọ iri asaa na isii ma bụrụkwa onye e kwuru na o nwètàrà mmeri na steeti iri na iteghete wee merie mmadụ iri asaa na abụọ ndị ọzọ, bụ ndị ya na ha zọrọ ọkwa ahụ, ebe maazị Atiku Abụbakar nwetara mmeri na steeti iri na asaa, tinyéré FCT.Maazị Mahmood kwukwara na maazị Felix Nicholas, nke otu ndọrọ-ndọrọ ọchịchị Peoples Collation Party PCP gbara onye nke atọ site ninweta ntụli aka dị otu narị puku na iri, otu narị na iri iteghete na isii 110,196, ebe maazị John Gbor nke otu ndọrọ-ndọrọ All Progressive Grand Alliance APGA gbara onye nke anọ, site ninweta ntụli aka dị puku iri isii na isii, narị asatọ na iri ise na otu 66,851.Ndị ọzọ soro wee zọọ ya bụ ọkwa onyeisi ala, otu ndọrọ-ndọrọ ọchịchị ha, na ntụli aka ha nwetara notu notu gụnyere:Ositelu Isaac Babatunde A 19,209 Abdulrashid Baba AA 14,380 Omoyele Sowore AAC 33,953 Chike Ukaegbu AAP 8,902 Shipi Godia ABP 4, 523 Nwokeafor Ndubuisi ACD 11,325 Ezekwesili Obiageli ACPN 7,223 Mailafia Obadiah ADC 9,874 Yabagi Yusuf ADP 54,930 Nwachukwu Nwabuikwu AGA 4,689 Chief Umenwa Godwin AGAP 3,071 Obaje Ameh ANDP 3,104 Durotoye Olufela ANN- 16,779 Shittu Asiwaju ANP- 3,586 Fasua Kolade ANRP 4,340 Ibrahim Hassan APA 36,866 Buhari Muhammadu APC 15,191,847 Shitu Kabir APDA 26,558 Gbor Terwase APGA 66,851 Yusuf Dantalle APM 26,039 Obinna lkeagwuonu APP 3,585 Dara John ASD 2,146 Angela Johnson AUN 1,092 David lze-lyamu BNPP 1,649 Ojinika Chizee C4C 2,391 Abah Elaigwu CAP 1,111 Etim lshie CNP 1,874 Ukonga Frank DA 2,769 Awosola Olusola DPC- 5,242 Osakwe Felix DPP- 14, 483 Onwubuya JFP- 4,174 Okotie Christopher RESH-4,554 Akhimien lsibor GDPN- 41,852 Eke Chukwuma GPN-4,924 Albert Ambrose HDP-1,663 Madu Edozie ID 1,845 Chukwu-Eguzolugo Chikendu JMPP 1,853 Fagbenro-Byron Adesina KP 1,911 Kriz David LM 1,438 Muhammed Zaki LP 5,074 Adesanya-Davies Olufunmilayo MAJA- 2,651 Bashayi Dansarki MMN- 14,540 Santuraki Hamisu MPN -2,752 Rabia Cengiz NAC- 2,279 Ademola Abidemi NCMP-1,378 Salisu Tanko NCP 3,799 Edosomwan Johnson NDCP 1,192 Akpau Robinson NDLP1,588 Ishaka Ofemile NEPP 1,524 Asukwo Archibong NFD 4,096 Atuejide Julian NIP 2,248 Ike Eke NNPP 6,111 Maina Kyari NPC10,081 Ibrahim Usman NRM6,229 Moses Ayibiowu NUP 5,323 Felix Nicolas PCP 110,196 Abubakar Atiku PDP 11,262,978 Ameh Peter PPA 21,822 Victor Okhai PPC 8,979 Major Hamza AI Mustafa PPN 4,622 Gbenga Olawepo-Hashim PT 2,613 Israel Davidson RAP 2,972 Osuala Kennedy RNBP-1,792 Nsehe Nseobong RP 2,388 Donald Duke SDP 34,746 Da-Silva Ayo SNC 28,680 Ahmed Buhari SNP 3,941 Balogun Ishola UDP 3,170 Mark Audu UP 1,561 lnwa Sakil UPN 1,631 Nwangwu Peter WTPN 732 Ali Soyode YES 2,394 Moghalu Kingsley YPP 21,886Onyeisiala Buharị na osote ya, bụ ọkammụta Yemi Osinbajo bụkwazị ndị e nyegoro akwụkwọ ikike na-egosi na ha bụ ndị tuuru ùgò na ya bụ nhọpụta, ma bụrụkwa nke e nyere ha nAbụja ụbọchị Wednesday site naka onyeisi oche ụlọ ọrụ INEC, bụ ọkammụta Mahmood Yakubu.Nokwu ya dịka ọ na-anabata ya bụ nturu ùgò, onyeisi ala Buharị tòrò ndị dị iche iche sonyere na ya bụ nhọpụta, nakwa ụmụafọ ala Nigeria nihi nkwàdo ahụ dara ụda ha nyèrè ya, iji sị ya chịrị gaba nihu, ma kwekwazie nkwà na ọchịchị ya ga-aga nihu nọrụ ọma ahụ o ji naka ninwògharị ala Nigeria na ibu agha megide mpụ na aghụghọ nala anyị. Ọ kọwara ya bụ nhọpụta ọchịchị e mere dịka nke magburu onwe ya na nke gheere anya oghe, ma tòkwazie ụmụ Nigeria maka irube isi nye iwu.Nihe bànyere otu e siri mee ya bụ nhọpụta ọkwa ọchịchị onyeisi ala na nke ndị ụlọ ọgbakọ omebe iwu etiti, ọ bụ eziokwu na a hụtara ọtụtụ ihe ọdachi, oke nsogbu, ọnwụ na ọgba aghara na mpaghara ebe dị iche iche nala anyị, ya bụ ntụli aka bụ nnọọ nke gara nke ọma ma gakwa siriri werere na steeti Anambra.Otu ọ dị, e nwegasịrị ụfọdụ ihe ndapụta na ihe ịgbaghàchi aka elekere azụ dapụtasịrị ma chọọ ibì nhọpụta ahụ aka ọjọọ na mpaghara ebe dị iche iche na ya bụ steeti noge nhọpụta ahụ. Iji maa atụ, e nwegasịrị ngharịpụ nke akụrụngwa e ji enyocha akwụkwọ ikike e ji a akwụkwọ, bụ Smart Card Reader nebe dị iche iche a na-atụ akwụkwọ nEbenatọr, Ọsụmenyi na Ụkpọr dị nokpuru ọchịchị Nnewi South, mana ndị ji ọkwa Supervisory Presiding Officers SPOs nebe ndị ahụ mere ngwa ngwa wèta ndị dị mma wee gbanwee ha ozigbo. E nwekwara igbu oge tupuu a malite ịgụkọ akwụkwọ a tụrụ atụ nime mkpu nke isii ward six Ụkpọr, nihi na o nweghị ọ bụnadị otu onye nchekwa nọ nebe ahụ, nke mezịrị egwu jiri jide ndị ọ INEC nọ nebe ahụ, wee ruo mgbe ndị nta akụkọ wụchara nebe ahụ, wee kpọtụrụ ma kpesara ndị isi ụlọ ọrụ INEC banyere nke ahụ, nke mezịrị ka e zìte ndị ọrụ nchekwa DSS nebe ahụ ozigbo nebe ahụ, e wee màlite ịgụkọ ihe a tụtara.Site na ngagharị ndị ọzọ ndị nta akụkọ mere ụbọchị ahụ nọtụtụ ebe dị iche iche a na-atụ akwụkwọ na ya bụ steeti, nke gụnyere Ụbụlụisiụzọ dị nokpuru ọchịchị Ihiala, Nimo, Abagana na Enugwu-ukwu dị nokpuru ọchịchị Njikọka; a chọpụtakwara na ndị mmadụ nupùtara nìgwè ma sonyesie ike na ya bụ nhọpụta, ebe ọtụtụ nime ha, nke gụnyere osote aka na-achị steeti Anambra, bụ dọkịta Nkem Okeke kwupùtara ka obi dị ha, ma tòókwa ụlọ ọrụ INEC maka ezi nhàzi ha.Naka nke ọzọ, a chọpụtakwara na ịtụ akwụkwọ amaliteghị noge nụfọdụ ebe, nke gụnyere ụlọ ezumezu Chima dị nAbagana dị nokpuru ọchịchị Njikọka na Ụmụike dị nokpuru ọchịchị Awka South, ebe ụfọdụ ndị ọzọ bụkwa ebe a chọpụtara na ihe agachaghị otu o kwèsiri nihi ezughị oke nakwa ngharịpụ nke akụrụngwa dị iche iche e ji arụ ọrụ, na-agbànyeghị na e mechaara nwee mgbata ọsọ nke ụlọ ọrụ INEC. 